CELEX: 32017D2390
Language: lv
Date: 2017-12-15 00:00:00
Title: Komisijas Īstenošanas lēmums (ES) 2017/2390 (2017. gada 15. decembris) par Šveices 2017. gada tarifikācijas zonas vienības likmes atbilstību Īstenošanas regulas (ES) Nr. 391/2013 17. pantam (izziņots ar dokumenta numuru C(2017) 8498)

20.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 340/51
            
         KOMISIJAS ĪSTENOŠANAS LĒMUMS (ES) 2017/2390
   (2017. gada 15. decembris)
   par Šveices 2017. gada tarifikācijas zonas vienības likmes atbilstību Īstenošanas regulas (ES) Nr. 391/2013 17. pantam
   
      
         (izziņots ar dokumenta numuru C(2017) 8498)
      
   
   (Autentisks ir tikai teksts vācu, franču un itāļu valodā)
   EIROPAS KOMISIJA,
   ņemot vērā Eiropas Kopienas un Šveices Konfederācijas nolīgumu par gaisa transportu (1) (Nolīgums),
   ņemot vērā Eiropas Parlamenta un Padomes 2004. gada 10. marta Regulu (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (2) un jo īpaši tās 16. panta 1. punktu un Komisijas 2013. gada 3. maija Īstenošanas regulu (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (3), un jo īpaši tās 17. panta 1. punkta e) apakšpunktu,
   tā kā:
   
               (1)
            
            
               Īstenošanas regulā (ES) Nr. 391/2013 ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtisks elements, lai tiktu sasniegti darbības uzlabošanas sistēmas mērķi, kas noteikti Eiropas Parlamenta un Padomes Regulas (EK) Nr. 549/2004 (4) 11. pantā un Komisijas Īstenošanas regulā (ES) Nr. 390/2013 (5).
            
         
               (2)
            
            
               Komisijas Īstenošanas lēmums 2014/132/ES (6) izvirza Savienības mēroga darbības uzlabošanas mērķus, tostarp izmaksu efektivitātes mērķi maršruta aeronavigācijas pakalpojumiem, ko izsaka aprēķinātās vienības izmaksās par šo pakalpojumu sniegšanu, attiecībā uz otro pārskata periodu, kas aptver 2015.–2019. gadu.
            
         
               (3)
            
            
               Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu Komisija atbilstoši minētās regulas 9. panta 1. un 2. punktā noteiktajām prasībām izvērtē 2017. gada tarifikācijas zonu vienības likmes, ko dalībvalstis tai iesniegušas līdz 2016. gada 1. jūnijam. Izvērtējumā pārbauda minēto vienības likmju atbilstību Īstenošanas regulām (ES) Nr. 390/2013 un (ES) Nr. 391/2013.
            
         
               (4)
            
            
               Komisija ir veikusi vienības likmju izvērtēšanu ar Eirokontroles Darbības izvērtēšanas nodaļas atbalstu, izmantojot dalībvalstu līdz 2016. gada 1. novembrim iesniegtos datus un papildu informāciju. Komisijas izvērtējumā ņēma vērā arī paskaidrojumus un labojumus, kas izdarīti pirms apspriedes par 2017. gada maršruta pakalpojumu vienības likmēm, kura notika 2016. gada 23. novembrī, piemērojot Īstenošanas regulas (ES) Nr. 391/2013 9. panta 1. punktu, kā arī dalībvalstu veiktās vienības likmes korekcijas pēc turpmākas saziņas ar Komisiju.
            
         
               (5)
            
            
               Pamatojoties uz šo izvērtējumu, Komisija saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu ir konstatējusi, ka 2017. gada maršruta tarifikācijas zonu vienības likmes, ko iesniegusi Šveice, atbilst Īstenošanas regulām (ES) Nr. 390/2013 un (ES) Nr. 391/2013.
            
         
               (6)
            
            
               Konstatējums un paziņojums par to, ka tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013, neskar Regulas (EK) Nr. 550/2004 16. pantu.
            
         
               (7)
            
            
               Saskaņā ar 17. panta 1. punkta pēdējo daļu vienības likmes nosaka valsts valūtā. Tādēļ vienības likmes šajā lēmumā ir izteiktas Šveices frankos.
            
         
               (8)
            
            
               Komisija ir apspriedusies ar Šveici par šo lēmumu saskaņā ar Nolīguma 19. panta 2. punktu,
            
         IR PIEŅĒMUSI ŠO LĒMUMU.
   1. pants
   Šveices 2017. gada maršruta tarifikācijas zonas vienības likme 113,86 apmērā atbilst Īstenošanas regulām (ES) Nr. 390/2013 un (ES) Nr. 391/2013.
   2. pants
   Šis lēmums ir adresēts Šveices Konfederācijai.
   
      Briselē, 2017. gada 15. decembrī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 114, 30.4.2002., 73. lpp.
   
   
      (2)  OV L 96, 31.3.2004., 10. lpp.
   
   
      (3)  OV L 128, 9.5.2013., 31. lpp.
   
   
      (4)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (Pamatregula) (OV L 96, 31.3.2004., 1. lpp.).
   
      (5)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (OV L 128, 9.5.2013., 1. lpp.).
   
      (6)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).